Хотини бор эркакка нега қўшнининг хотини қиз кўринади? Эри бор аёл нега хиёнат қилади? (18+) — Sof.uz\nЖАҲОН 350,079,992 278,562,230 5,611,098\nБахтиёр Шералиев 14.05 17:45 12427 Колумнистлар\nСиз эволюцияга ишонмаслигингиз мумкин, лекин ҳаётингизни яхшилаб кузатсангиз жамият ҳам, дин ҳам эволуцион қоидаларни қайсидир даражада қабул қилаётганига гувоҳ бўласиз. Қисқаси, эволуцион нуқтаи назардан ҳар бир биологик ўзидаги биологик тур эстафета таёқчасини ўзидан кейинги ўзидан кучлироқ вакилга топширишга ҳаракат қилади. Бу миссия турнинг стабиллигини таъминлашдан иборат. Бу нарса бизнинг геномимизда мужассам. Aввал бошда берилган саволга қайтамиз.\nЭркак индивид биологик нуқтаи назардан имкон қадар ўзидан кўпроқ насл қолдиришга ҳаракат қилади. Унинг аёлларни кўрганда оғзининг суви оқиш сабаби мана шундан. У онгсиз равишда бунга бутун вужуди билан ҳаракат қилади. Aгар эркак онгли равишда буни бошқараман деса гормонлар ишга киришади. Одам нерв системасини бошқариши мумкин, лекин гормонларни назорат қила олмайди. Қисқаси организм ичидаги программа манаман деган эркакни аёл олдига бошлаб боради.\nМуҳаббат ўйини вақтини эсланг, сўнгги урунишда ерни чуқурроқ "кавлашлашдан" мақсад нима деб ўйлайсиз? Ҳа, уруғ ҳужайрани имкон қадар тухум ҳужайрага яқин етказиш истаги. Буни эркакка ҳеч ким ўргатмайди, буни у биологик миссияси ўлароқ қилади.\nAёл киши нега эрига хиёнат қилади?\nБиз уни жамиятда ўзимиз яратиб олган қоидаларга кўра эридан меҳр кўрмади, бошқа-бошқа деб изоҳлаймиз. Йўқ, аслида бундай эмас. Урғочи организм ҳам худди эркак каби ўз наслини давом эттиришга дастурлашган. Эркакдан фарқли равишда аёл соғлом, бақувват, кучли насл қолдиришга тиришади. Соғлом, бақувват, кучли ва яшовчан насл ана шундай эркакдан вужудга келади. Aна шу дастур уни энг кучли, энг яшовчан эркак индивиддан насл қолдиришга мажбурлайди. Бу нарса табиатда табиий равишда кечади. Жамиятда эса биз кучли ва яшовчан эркак индивидлардан ташқари қаланғи қасанғиларига ҳам кўпайиш имкониятини берганмиз. Aёл эри бўла туриб бошқа эр излар экан, бунда у ўзига кучлироқ жуфт излаётган бўлади. Буни у онг ости даражасида амалга оширади.\nХулоса шуки, эркак мингта аёлга борса ҳам уйга қайтади, чунки унинг дастури шундай тузилган. Aёл бир хиёнат йўлига кирдими, энди у қайтмайди, чунки латта эрга ҳеч ким қайтишни истамайди. Шу боис психологик жиҳатдан аёл хиёнати асосида энг катта айб эркакда ётади.\nБиология шундай кучки, унинг қоидаларини ҳеч ким четлаб ўта олмайди. Четлаб ўтишга ҳаракат бўлиши мумкин, лекин унинг қоидалари қатъий ва жазоси муқаррар. Aмал қилинмаса охири вой бўлади.\nБу ҳақида кейинги постда ўқийсиз. Ҳозирча эса шу...\n21.01 09:13 614\n21.01 13:56 528\n22.01 00:04 444\nБугун, 13:19 333\nБугун, 13:19 333 Ўзбекистон\nБугун, 10:40 153 Ўзбекистон\nБугун, 10:12 120 Тиббиёт\nБугун, 09:31 140 Ўзбекистон\nБугун, 09:28 53 Ўзбекистон\nБугун, 09:26 97 Ўзбекистон


Ангола Хитойга нефть етказиб бериш бўйича Саудия Арабистони ва Россияни ортда қолдирди\n22:22 / 12.09.2016\nАнгола Хитойга нефть етказиб бериш бўйича Саудия Арабистони ва Россияни ортда қолдирди. Бундан ОПЕКнинг сентябрь ойида чоп этилган ҳисоботи дарак бермоқда. Ангола июль натижаларига кўра, Хитойга кунига ўртача 1,1 млн баррель, яъни июндагига нисбатан 207 минг баррель кўпроқ нефть етказиб берган.\n2-ўринни кунига ўртача 950 минг баррель нефть етказиб берган Саудия Арабистони эгаллаган. ОПЕК ҳисоботида Россия бўйича ойлик маълумотлар келтирилмаган, бироқ Хитой божхонаси маълумотларига кўра, Россия жорий йилнинг дастлабки 7 ойи натижасига кўра Хитойга нефть етказиб бериш бўйича 2-ўринни эгаллаган (29,5 млн тонна). 2016 йилнинг дастлабки 7 ойи бўйича 1-ўринни Саудия Арабистони (30,48 млн тонна), 3-ўринни Ангола (26,94 млн тонна) эгаллаган.\nИюль натижаларига кўра, Хитой июнга кўра кунига 136 минг баррель камроқ нефть импорт қилган. Йиллик ҳисобда эса Хитойда нефть импорти 1 фоизга ошган.


Бир ҳафта давомида онлайн аукцион орқали 3,5 млрд сўмлик авторақамлар сотилди\n2019 йилнинг 21-27 октябрь кунлари онлайн аукцион орқали 3,5 млрд сўмлик автомобиль рақамлари сотилди. Бу ҳақда “ЎзРТХБ” хабар бермоқда.\nШу кунлар давомида 921,0 млрд сўмлик битимлар тузилди, бу аввалги ҳафтадаги натижага нисбатан 0,5 фоизга юқори. Кичик бизнес ва тадбиркорлик субъектлари иштирокида тузилган битимларнинг умумий ҳажми 4 фоизга ўсиб, 456,7 млрд сўмни ташкил этди.\nБиржа савдоларининг ҳажми 765,2 млрд сўмни ташкил этди. Валюта савдо майдончаси орқали деярли 464,6 минг АҚШ долларга тенг товарлар сотилди. Экспортнинг таркибида 409,5 минг АҚШ долларлик полимер маҳсулотлари ва 55,1 минг АҚШ долларлик саноат мойи сотилди.\nКўргазма-ярмарка савдоларнинг ҳафталик ҳажми икки маротабадан кўпга ошган бўлиб 52,1 млрд сўмни ташкил қилди. Кичик бизнес субъектлари томонидан амалга оширилган харидлар 33,6 млрд сўмни ёки тузилган битимларнинг 64,5 фоизни эгаллади.\nКўриб чиқилаётган давр мобайнида онлайн аукцион орқали 777 та автомобиль рақамлари сотилди. Сотилган давлат рақам белгиларининг умумий суммаси 3,5 млрд сўмни ташкил қилди. Савдолар натижасида битимларнинг 17,2 фоиз биринчи тоифадаги авторақамларга, 47,5 фоиз иккинчи ва 35,3 фоиз учинчи тоифа авторақамларга тегишли бўлди.


Kutubxona - Faxriddin Sodiq. Bola (hikoya) / Kiril\nSiz shu sahifadasiz: Faxriddin Sodiq. Bola (hikoya) / Kiril\nМуаллиф Фахриддин Содиқ\nАсар номи Бола (ҳикоя)\n- Фахриддин Содиқ\nНашриёт «Китоб дунёси», 2013 йил 13 феврал 3 (150) - сонидан олинди\nОна кенжасини – эндигина тўрт ёшдан ошган болани яна тоғасиникига жўнатиб юборди. Тоғасининг уйи узоқ эмас – бир чақирим ҳам чиқмайди. Қишлоқ жой эмасми, бола кичик бўлса-да, яқин атрофни беш қўлдек билади, тоғасининг уйи ҳам шундай таниш. Боланинг бу ерда тургиси йўқ, лекин бунақа пайтларда уйига қайтиб кетиб ҳам бўлмайди. Ҳозир уйига бормай тургани тузук. Бироз вақт ўтиши керак, кейин акаларидан бирови келиб олиб кетади, агар келишмаса, шу ерда ётиб қолишга тўғри келади. Ўзига қолса-ку бу ерда ётиб қолгиси йўқ, лекин, наилож...\nКечки овқат маҳали тоғасининг хотини иддао билан эрини туртди.\n– Муштдай бола, тағин ўзича ноз қилиб қўяди, қаранг, туришини қаранг!\nТоғаси оғир-босиқ одам эди, хотинининг бу тахлит гапларига жавобан шу пайтгача эътирозли назар билан қараб-қараб қўйганди, энди бўлмади.\n– Бир гапирдинг, икки гапирдинг, бўлар энди. Қўй, ишинг бўлмасин, бола-да, бир нарсага тушуниб, бир нарсага тушунмай турипти ўзи.\nКейин болага қараб, овозини юмшатди.\n– Ол, олавер, овқатингга қара, жиян!\nБола секин косадаги овқатга қараб, қошиқни тутганича ундаги ёвғон шўрвани аралаштирди – совутмоқчи бўлди. Тоғаси овқатни тезда еди-да, хўжаликда кечки мажлис борлигини айтиб қўзғалди. Бола яна ёлғизликни ҳис қилди. Бундай ёлғизлик унга таниш эди, танишки, унча-мунча эмас.\n– Туришиям отасига ўхшайди, опа, қаранг, қараб туришини, қошиқни ушлашини...\nХолаларидан бири унга қараб олиб, онасига шундай деганидан кейин тоғасининг хотини кечиктирмай болага навбатдаги танбеҳга ўтди:\n– Овқат еяётган маҳали бошқанинг косасига бундай термулиб қолмайди. Айтдим-ку, муштдайгина бўлсаям, буни тушунмайди одам – катта кишиларга ўхшайди. Амманггаям ҳайрон қоламан, эри уйига ичиб келди, дегунча шунисини бизникига қараб ғизиллатиб юборади. Бир жўнат-икки жўнат, бўлди-да.\n– Нега шундай қилади, ўзи опа, а, аммам? – деб сўради холаси онасидан.\n– Нега бўларди, шу кичкинам ҳеч бўлмаса, отасининг ичиб кеп жанжал қилганини кўрмасин, дейди экан-да. Отангга бир куни шундай деб турганининг устидан чиқиб қолувдим. Жанжални кўрса қўрқиб, қўрқоқ бўп қолармишми-ей.\n– Ааа, – деб қўйди холаси бир нарсани тушунгандай бўлиб.\n– Бундай қилмаслиги керак, – тоғасининг хотини гапида давом этди, – кўриши керак, отасининг асли қандайлигини кўриши керак. Тағин ўқимишли эмиш у киши. Ҳайф, у кишига шуям. Овқатингга қара, дедим, овқатингни ют!\n– Бўлди энди опа, боланинг нима айби бор. Бўлди энди, ол, жиян овқатинг совиб қолди.\nБола тоғасининг ўғлига нажот кўзи билан қаради.\n– Сен нимани билардинг, – тоғасининг хотини косасини қўлга олиб овқатини еяркан, яна гапира кетди, – тўғри айтдим, кўриши керак, билиши керак бола, қара туришини, яна шумшайиб қараб қўяди.\nУ киши бошқаларнинг норози қарашларига эътибор ҳам бермади.\n– Гўр бўладими, каттарса, бу ҳам бир пияниста бўлади-да, отасига ўхшаб. Опасининг эҳтиётлашига ўласанми яна, бир опке-икки опке...\nБола жуда очқаган эди, лекин бирдан тўққа ўхшаб қолди. Овқатининг ярми косада қолиб кетди. Дастурхон йиғиштирилди – одатдагидек, ҳамма телевизорга андармон бўлиб қолди. Бола бесаранжом эди, ўтиролмади, ҳамма кўз қоқмай кўраётган кинонинг унинг учун қизиғи бўлмади. Секин ўрнидан туриб эшикка қараб юрди, деразанинг кўзларига қаради – қоп-қоронғи.\n– Ҳа, жиян қаёққа?\n– Ташқарига чиқиб келай, – деди бола шундоқ эшикнинг олдига етиб.\n– Қўрқиб бўри ермиди? Сал четроққа бор! Ейдиган бўриям йўқ бўлса...\nБу гапларни охиригача эшитиб-ешитмай бола ташқарига чиқиб кетди. У атрофга қараркан, туннинг зулматидан сесканди. Шу сесканиш аралаш ўзига-ўзи пичирлади: «барибир қўрқмайман».\n...Бироздан кейин боланинг уйидагилари кимдир чақирганини эшитиб қолишди. Бири тезда ҳовлига чиқиб келди – тоғаси экан.\n– Амма, поччам ухладими, ишқилиб. Тағин жанжал қилдими?\n– Ҳа, ухлади, қаттиқроқ гапиравер, энди уйғонмайди, пишиллаб ётипти нариги хонада.\n– Ташқарига чиқаман, деганди, кеп қолар, деб қараймиз-қараймиз, йўқ, жиян кеп қўйипти-да уйингизга, қўрқмаганини қаранг, а, амма!\n– Ўзим ҳам шошиб қолдим, бир нарса ҳовлининг бурчида қорайиб келади, кучук вовиллаб олдига борди-да, секин ғингшиб қолди, таниди ким бўлсаям деб турувдим, қарасам... жиянинг! Йўқ, қўрқмадим, дейди. Акам яхшими, чечам, ўзларинг яхши юрибсизларми, кел, ўт манави ёқдан, ўт... яхшиям сенлар борсанлар, жигарларим...\nБола эса бу пайтда ухлаб ётарди. Тушида уйидагилар билан шаҳардаги паркка борганмиш, отаси ҳаммани чиройли безатилган стол атрофига ўтирғизиб, кабоб олиб берипти, бола тўйиб-тўйиб овқат еяётганди.\n...Бироздан кейин онаси терлаб ётган боланинг ҳўл бўлиб кетган сочини силаб-силаб артиб, уни секин ўз жойига ётқизди. Боланинг алаҳсираб, нималарнидир гапирганига ёки гапирмоқчи бўлганига эътибор бермади.\n"http://www.kutubxona.com/wiki/index.php?title=Faxriddin_Sodiq._Bola_(hikoya)_/_Kiril&oldid=12669" dan olindi


“Жиззах пластмасса” АЖ 2030 йилгача қандай ривожлантирилади? » Sangzor.uz - Инновацион ахборот портали\nSangzor.uz » Иқтисодиёт » “Жиззах пластмасса” АЖ 2030 йилгача қандай ривожлантирилади?\n“Жиззах пластмасса” АЖ 2030 йилгача қандай ривожлантирилади?\nАҳоли ва ишбилармонлар билан тўғридан-тўғри мулоқот қилиш, жамоатчилик ва бизнес вакилларини ўйлантираётган масалаларни аниқлаш, ҳудудлардаги инвестицион муҳитни янада яхшилаш ва замонавий технологияларни жорий этиш бўйича таклифларни ишлаб чиқиш – “Юксалиш” умуммиллий ҳаракатининг асосий мақсад-вазифалари сирасига киради.\nШу маънода Ҳаракатнинг Жиззах вилояти ҳудудий бўлинмаси вакиллари “Жиззах пластмасса” АЖ фаолияти билан яқиндан танишди.\nТадбирда дастлаб ташкилот раҳбари жорий йил “Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастурининг мазмун-моҳияти бўйича маъруза қилди. Шундан сўнг “Жиззах пластмасса” АЖ вакиллари корхонанинг тарихи, ишлаб чиқариш қуввати ва маҳсулотлари ҳақида атрофлича маълумот беришди.\nМулоқот давомида корхонанинг 2030 йилгача ривожланиш концепциясида назарда тутилган янги, талабгир, импорт ўрнини босувчи маҳсулотлар ишлаб чиқаришни татбиқ этишга доир режаси, илмий изланишлари ва ихтиролар ҳақида фикрлар алмашилди.\nТадбирнинг иккинчи қисми амалий жараён билан давом этди. Унда иштирокчилар корхонадаги ишлаб чиқариш жараёни билан яқиндан танишдилар.\nМулоқотлар сўнггида “Жиззах пластмасса” АЖнинг келгусидаги режалари, ишлаб чиқариш ҳажми ва маҳсулотлари турини кўпайтириш борасидаги лойиҳалари эшитилди.\nТеглар: Жиззах пластмасса Юксалиш\nЖиззахда "Адлия сайли" (Фото, видео)\n“Жиззах пластмасса” акциядорлик жамиятида пресс-тур ўтказилди (видео)\nСоғлиқни сақлаш вазирининг ўринбосари Ш.Рашидов туманида аҳолига кўрсатилаётган тиббий хизмат ҳолатини ўрганди


3 Апр 2020 4721\nСоғлиқни сақлаш вазирлиги томонидан бугун беморларнинг эпидемиологик маршрути билан танишиш имкони яратилди.\nБу «COVID-19» билан касалланганлар мамлакатимизнинг қайси ҳудудларидан, улар ихтисослаштирилган тиббиёт муассасасида даволанишни бошлашларидан аввал қайси жойларда бўлишган, эҳтиёт чораларини кўриш учун улар билан мулоқот эҳтимолини қандай билиш мумкин?» — каби сволларга жавоб топишда қўл келади.\nУшбу саволларга жавоб бериш мақсадида вазирликнинг COVID-19 бўйича расмий сайти (http://coronavirus.uz)да «Ягона интегратор UZINFOCOM» МЧЖ ҳамкорлигида янги функция яратилди. Бунда, биринчиси, сайтда касаллик қайси ҳудудларда тасдиқланганини ифода этувчи харита билан танишиш мумкин.\nИккинчиси эса, ушбу харита остида «Коронавирус инфекцияси тасдиқланган беморларнинг эпидемиологик маршрути» тугмасини боссангиз беморларнинг шифохонага келишларидан аввал қаерларда бўлганликларини кўришингиз мумкин бўлади. Ушбу маълумотларни олгач, эҳтиёткорлик юзасидан бу ҳудудларга бормасликка ҳаракат қилинг, ўзингиз ва яқинларингизни асранг! Шифокорларга чин дилдан ёрдам бермоқчи бўлсангиз, уйда қолинг!\n30 Апр 2020 4216\n1 Мая 2020 2806\n30 Апр 2020 2210\n30 Апр 2020 2163\n2 Мая 2020 2088\n3 Мая 2020 2043\n1 Мая 2020 1874\n4 Мая 2020 1750\n1 Мая 2020 1592\n6 Мая 2020 1562\n29 Апр 2020 1490\n4 Мая 2020 1484\n6 Мая 2020 1443\n12 Мая 2020 1427\n27 Апр 2020 1426\n13 Мая 2020 1405\n28 Апр 2020 1104\n1 Мая 2020 991


"Наполи" икки ҳужумчиси билан xайрлашиши мумкин\n11 октябрь, 2019, 18:20 374\nДрис Мертенс ва Хосе Калехон Неапол клубини тарк этишга яқин турибди.\n"Наполи" ҳужумчилари Дрис Мертенс ва Хосе Калехон келаётган ёзда клубни тарк этиши мумкин. Мавсум сўнггида форвардларнинг неаполликлар билан шартномаси ўз якунига етади ва футболчилар эркин агентг айланишади.\nИталян клуби иккала ҳужумчига янги келишув таклиф қилди, бироқ шартнома футболчиларни қониқтирмади. Хабарларга кўра ҳужумчилар МЛС чемпионати ёки Хитой суперлигасида фаолиятини давом эттиришлари мумкин.


Асов отни жиловлаётган аёл, Ғазодаги ҳарбий ёзги лагер, Токиодаги ҳақиқатга айланувчи туш. 16 июль суратлари - Daryo\n00:32, 17.07.2021 34760\n16 июль куни олинган сара суратларни намойиш этамиз.\nБу йил ҳам Мюнхенда Октоберфест фестивали бекор қилингани сабабли байрамона кайфият улашиш учун шаҳар марказида аттракционлар ўрнатилди.\nТошкентда 16-июль куни бўлиб ўтган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» халқаро конференциясининг ялпи ва шўъба мажлисларида савдо-иқтисодий, транспорт-коммуникацион ва маданий-гуманитар соҳаларда минтақавий боғлиқликни янада мустаҳкамлашга қаратилган имконият ва ташаббуслар муҳокама қилинди. Суратда Ўзбекистон ташқи ишлар вазири Абдулазиз Комилов ялпи мажлиснинг биринчи секциясига модераторлик қилишдан аввал ҳозирлик кўрмоқда.\nМавзуга доир: Абдулазиз Комилов Душанбеда ШҲТга аъзо давлатлар Ташқи ишлар вазирлари кенгашининг йиғилишида иштирок этди\nТунисда Қурбон ҳайити байрамига тайёргарлик кўрилмоқда. Чорва бозорлари қурбонлик қилиниши жоиз бўлган ҳайвонлар билан тўлган.\nМавзуга доир: Ўзбекистонда Қурбон ҳайити намози ўқилиши бекор қилинди. Жума намозлари ҳам вақтича ўқилмайди\nТошкентда 16 июль куни бўлиб ўтган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» халқаро конференциясига келган Туркия ташқи ишлар вазири Мевлут Чавушўғлу ўзбекистонлик журналистларга интервью бермоқда.\nМавзуга доир: Туркия ташқи ишлар вазири Мевлут Чавушўғлунинг Фарғонага ташрифи — суратларда\nШанхайда Хитой Халқаро комикслар ва ўйинлар кўргазмаси очилди.\nЎзбекистоннинг Туркиядаги фавқулодда ва мухтор элчиси Алишер Аъзамхўжаев Тошкентда 16 июль куни бўлиб ўтган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» халқаро конференциясида модераторни ўйга толиб тингламоқда.\nМазвуга доир: «Вазият ниҳоятда оғир, лекин ҳаёт давом этяпти» — Шавкат Мирзиёев Афғонистондаги вазият ҳақида\nҒазодаги ёшлар учун ёзги ҳарбий лагерда тарбияланаётган фаластинлик.\nЎзбекистон олий таълим вазири Абдуқодир Тошқулов Тошкентда 16 июль куни бўлиб ўтган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» халқаро конференциясидан аввал Лариса Буракованинг «Грузия муваффақиятга қандай эришди?» китобини дипломатига солиб қўймоқда.\nМавзуга доир: Олий таълим вазири: «Минг кишилик ошларимиз бор экан, ОТМларга имтиҳонсиз қабул тизимини жорий қилиб бўлмайди»\nТарту шаҳрида Rally Estonia пойгалари бошланди.\nГерманияда кучли ёмғир ва сув тошқини оқибатида юзага келган кўчки.\nКашмирдаги Ширинагар шаҳрида жангарилар ва Ҳиндистон ҳарбий кучлари ўртасида отишма пайтида шикаст етган уйнинг ичига қараётган аёл.\nШвейцариянинг Берн шаҳрида кучли ёмғир туфайли Аре дарёси тошиб кетди. Оқибатда шаҳар кўчалари сув билан тўлди.\nБельгиянинг Вервье шаҳридаги бўрон оқибатида зарар кўрган уй.\nМумбайдаги кучли ёғингарчиликдан кейин сув босган кўчада юриб кетаётган ёмғирпўш кийган йигит. Ҳиндистонда муссонлар мавсуми бошланди.\n«Масаюме» деб номланган лойиҳанинг бир қисми сифатида Токионинг Ёёги боғи устида учаётган ҳаво шари. «Масаюме» япон тилидан таржима қилганда ҳақиқатга айланадиган туш маъносини беради.\nФлоридадаги 12 қаватли бино қулаши оқибатида қурбон бўлганлар хотирасига мотам тутилмоқда.\nМавзуга доир: Хитойда меҳмонхона қулаб тушиши оқибатида 17 киши ҳалок бўлди (фото)\nГерманиядаги Ҳаген шаҳри яқинидаги Волум дарёси тошганидан кейин шаҳар ариқларида ётган балиқлар.\nГлазгода Индиана Жонс ҳақидаги бешинчи фильмнинг суратга олиш ишлари давом этмоқда.\nПекиндаги Тяньаньмэнь дарвозаси ёнидаги «Қизил девор»да суратга тушаётган ташриф буюрувчилар.\nЧавандоз Шелби Пирсон Канаданинг Калгари шаҳрида родоэ (асов от ёки буқани жиловлашга қаратилган спорт тури) билан шуғулланяпти.\nФранцияда Tour de France велопойгасининг ўн тўққизинчи босқичи ўтказилмоқда.\nТехас штатида Вильям Кинг III сайловларда овоз беришни қийинлаштирадиган республикачиларнинг қонунларига қарши норозилик пайтида губернатор Грег Абботтнинг олдида тиз чўкмоқда.\n07:52, 08.09.2021 158830\n08:00, 14.09.2021 135099\n14:29, 02.09.2021 121337\n20:38 Бугун 1002\n19:59 Бугун 6217\n19:38 Бугун 19428\n18:30, 24.09.2021 81885


http://karinform.uz/ > Баспа ушын > 7 коллеж питкериўшисин турақлы жумыс пенен тәмийинлеген кәрхана баслығы таңлаў жеңимпазы болды\nhttp://karinform.uz > Ja'miyet > 7 коллеж питкериўшисин турақлы жумыс пенен тәмийинлеген кәрхана баслығы таңлаў жеңимпазы болды\n7 коллеж питкериўшисин турақлы жумыс пенен тәмийинлеген кәрхана баслығы таңлаў жеңимпазы болды\nO‘zLiDeP Хожели қалалық Кеңеси тәрепинен «Исбилермен ҳаял» таңлаўы өткерилди, деп хабар берди O‘zLiDePтиң Хожели қалалық Кеңесиниң атқарыўшы хаткери. Таңлаўда исбилермен ҳаял-қызлар өзлериниң тигиўшилик, өнерментшилик, фермерлик ҳәм ислеп шығарған буйымлары менен қатнасты.\n- Кәрханамызда қарақалпақ халқының миллий көйлеклери, қурақлардан ҳәр түрли көрпеше ҳәм көпшиклер, келиншеклер ушын көйлеклер тигиледи, - дейди таңлаў жеңимпазы «Гули» тигиўшилик кәрханасының баслығы Г.Сейтназарова.\n- Ҳәзир 7 көллеж питкериўшисин турақлы жумыс пенен тәмийинлегенбиз. Келешекте банктен имтиязлы кредитлер алып, искерлигимизди және де кеңейтиў ҳәм қосымша жумыс орынларын жаратыў нийетимиз бар. Бул сыяқлы таңлаўлар исбилерменлер менен тәжирийбе алмасыў, тараўға байланыслы билим ҳәм көнликпелеримизди байытыўға жәрдем береди, – дейди жеңимпаз.\nТаңлаў жеңимпазлары диплом ҳәм саўғалар менен сыйлықланды.


Узбекистондан неча киши «грин-кард» ютади? Уни ютишнинг сири борми? – КУН УЗ\nГлавная / Сиёсат / Узбекистондан неча киши «грин-кард» ютади? Уни ютишнинг сири борми?\n09.10.2020\tСиёсат Comments Off on Узбекистондан неча киши «грин-кард» ютади? Уни ютишнинг сири борми? 32 Показы\n7 октябрдан Green Card учун аризалар кабули бошланди. Бу йил дастур коидаларида жиддий узгаришлар йук. Kun.uz лотереяга оид энг куп бериладиган саволларга жавоблар ва асосий тавсияларни санаб утади.\nАКШ Турли миллатга мансуб иммигрантлар визаси – Diversity Visa дастури (халк тилида – «грин карта») учун аризалар кабули 7 октябрдан бошланди. Жараён 10 ноябрь куни Тошкент вакти билан соат 22:00га кадар давом этади.\nЛотереянинг расмий номи – «Турли миллат вакиллари учун иммиграциявий виза дастури» (Diversity Immigrant Visa Program). Дастур АКШда 1990 йилда кабул килинган конун асосида йулга куйилган.\nГолиблар кейинги жараёнлардан муваффакиятли утган такдирда, АКШда доимий яшаш, конуний ишлаш ва 5 йилдан сунг АКШ фукаролигини олиш учун ариза бериш имкониятига эга булади. Умуман, грин-карта эгалари сайловда овоз бериш хукукидан ташкари, АКШ фукароларига берилган аксарият хукуклардан фойдалана олади.\nХар йили АКШга иммиграция курсаткичлари кам булган давлатлар фукароларига иммиграцион виза учун лотерея уйналади. Дастур асосида йилига 55 минг нафаргача хориж фукароси АКШ резиденти макомини олади.\n2019 йилда дунё буйича 6 741 128 та ариза келиб тушган. Бу – аввалги йилларга караганда 2 баробарга кам. Боиси, утган йили дастур коидаларига фирибгарликни чекловчи янги шартлар киритилган эди.\nВизалар охирги 5 йил ичидаги иммиграция курсаткичлари асосида, 6та минтака орасида таксимланади. Иммиграция курсаткичлари пастрок худудларга купрок визалар ажратилади.\nУзбекистондан неча киши грин-карта ютади?\n2017 йилда Узбекистон фукароларидан 1,8 миллионта, 2018 йилда 1,7 миллионта, 2019 йилда эса 466 480 та ариза келиб тушган. Эслатиб утамиз, утган йили дастур коидалари узгаргач, Узбекистон фукароларидан хорижга чикиш паспортини олиш талаб этилган эди.\nЛотереяда голиб деб топилганларга келсак, 2016 йил май ойида 4501 нафар, 2017 йил майида 4494 нафар узбекистонликка ютук чиккан. Аммо голибларнинг барчасига хам грин-карта насиб этавермайди. 2017 йилда 3199 нафар, 2018 йилда 2058 нафар, 2019 йилда 823 нафар Узбекистон фукароси DV дастури оркали АКШда доимий яшаш хукукини кулга киритган.\n2010-2019 йилларда (10 йил ичида) 27 563 нафар узбекистонликка грин-карта берилган, бу йилига уртача 2755 киши демакдир (бу ерда айнан DV лотереяси оркали олинган грин-карталар хакида гап кетмокда; маълумот учун, грин-карта олишнинг бошка йуллари хам бор).\nНомзодларга куйиладиган асосий талаблар 2та:\nФукаролари дастурда катнашишига рухсат берилган давлат фукароси булиш;\nЭнг камида мактабни тамомлаган булиш (ёки охирги 5 йил ичида 2 йиллик иш тажрибаси – бу АКШдаги касблар классификаторига мувофик аникланади).\nЛотерея кандай уйналади?\nОмадини синаб курмокчи булганлар белгиланган даврда dvprogram.state.gov сайти оркали ариза-анкета тулдириб, шу оркали уйин иштирокчисига айланади. Бу мутлако бепул.\nАнкета тулдириш учун руйхатга олиш даврининг охирги хафтасигача кутмаслик тавсия этилади. Дунё буйлаб талаб юкорилиги сабаб dvprogram.state.gov сайти ишлашида муаммолар пайдо булиши мумкин.\nХудди шунингдек, аризалар кабули бошланиши биланок анкета тулдириш хам энг яхши вариант эмас. Масалан, утган йили техник хатолик сабаб биринчи булиб ариза берганларнинг аризалари бекор килинган ва уларга кайтадан анкета тулдириш хукуки берилганди.\nKun.uz тез орада грин-карта анкетасини мустакил ва бехато тулдириш буйича йурикномани такдим этади. Унинг ёрдамида инглиз тилини билмаганлар хам узлари мустакил руйхатдан утишлари мумкин.\nГолиблар качон эълон килинади?\nЮтук чиккан-чикмаганини текшириш учун ариза топширилганидан кейин бериладиган тасдиклов кодини саклаб куйиш керак. Натижалар 2021 йил 8 май куни дастурнинг юкорида курсатилган сайтида эълон килинади.\nГолибларда виза олиш учун 2022 йил 30 сентябргача мухлат берилади.\nТанланган номзодлар кейинги боскичда АКШ консулхонасига мурожаат этиши зарур. Уларни хужжатлар билан боглик мураккаб жараёнлар кутади (консулхона берадиган анкетадаги саволлар сони юздан ошади). Ва албатта, харажатлар хам: консуллик-виза йигими, тиббий курик, хужжатларни инглиз тилига таржима килиш ва хоказо.\nЛотерея голиби булиш виза оласиз дегани эмас\nТанланган номзодлар май ойида эълон килингач, улар кейинги йилнинг 30 сентябрига кадар виза расмийлаштириб улгуриши керак. Аммо шундай холатлар хам буладики, ютук чикканларнинг ярмигача кисми грин-картани кулга кирита олмайди.\nБунга сабаблар – хужжатлардаги хатолар; виза олиш харажатлари ва АКШга етиб бориб у ерда дастлабки ойларда яшаш учун етарли маблагнинг йуклиги; энг охирги боскичда эса сухбатдан ута олмаслик ва хоказо.\nЯна бир сабаб – шунчаки кеч колиш. Хатто барчасини тугри килган такдирингизда хам, сухбатга кириш навбатингиз келгунича сизнинг давлатингиз учун ажратилган квота тулиб колиши мумкин. Чунки АКШ Давлат департаменти турли сабаблар билан кейинги боскичдан ута олмайдиган номзодлар хам булишини инобатга олиб, ажратилган квотадан купрок кишини голиб деб эълон килади.\nГолиблар АКШга узи билан бирга кимни олиб кетиши мумкин?\nТанланган номзодларнинг конуний эри ёки хотини, шунингдек 21 ёшга тулмаган ва хали оила курмаган болалари хам голиб билан бирга АКШга йул олиш учун консулхонага ариза бериш хукукига эга.\nГолибларнинг ота-онаси, ака-укаси ёки опа-синглисида бундай хукук булмайди.\nФирибгарлардан эхтиёт булинг!\nГрин-карта уйнаш хар йили октябрь-ноябрь ойларида бутун дунё микёсида хизмат курсатишнинг каттагина бир сохасига айланиб кетади: тадбиркорлар инглиз тилини билмаган ёки билса хам, анкетани тугри тулдиришига кузи етмаган фукароларга хизмат курсатиш оркали мумайгина даромад ишлаб олади.\nТаъкидлаш керакки, лотереяда голиб чикиш эхтимолини оширишнинг йуллари ва хеч кандай «сирлари» йук. Энг мухими, омад ва аризани бехато тулдириш. «Мен оркали ариза топширсангиз, ютишингиз эхтимоли юкорирок булади», дегувчиларга ишониб утирманг.\nБир киши факат битта ариза тулдириши мумкин ва бу бепул. Такроран юборилган аризалар уйиндан чикарилади. АКШ Давлат департаменти бир нечта ариза топширган кишиларни аниклашнинг мураккаб механизмини куллайди. Хатто ютук чиккан такдирда хам, агар бир нечта ариза киритган булсангиз, бу кейинги боскичларда хам аён булиб колиши мумкин.\nПул эвазига сиз учун анкета тулдириб берган фирибгарлар ютук чиккан такдирда сиздан каттагина пул талаб килиши мумкинлигини ёдда тутинг. Ариза топшириб булингач, автоматик бериладиган кодларни албатта когозга чоп этиб олинг. Айни шу код оркали лотерея натижалари эълон килинганида уз омадингизни текшириб кура оласиз.\nПред. «Одамларнинг уйига бориб, ишга мухтожларни ишга жойлаштириш тизимини яратишимиз керак» – Президент\nСледующая Оммавий матнли хабарлар\nТошкент вилоятидаги «яшил» туманлардан бирида вирус аникланиб, 2та объект вактинча ёпилди\nУзбекистонда «кизил», «сарик» ва «яшил» тоифадаги худудлар руйхати янгиланди


ZiyoNET › Арбоблар › Раҳимова Гулруҳ Илҳомбековна\nРаҳимова Гулруҳ Илҳомбековна\nТуғилган сана: 1992 Сентябр 29\n2011 йил 2 январдан Дзюдо бўйича Ўзбекистон Миллий Паралимпия терма жамоаси аъзоси\nГулруҳ 29.09.1992 йил Хоразм вилояти, Ургенч шаҳрида туғилган. Миллати ўзбек, 2013 йилдан Ўзбекистон давлат жисмоний тарбия институтида таҳсил олмоқда.\nГ.Рахимова республикамиз ва халқаро миқёсда ўтказилаётган нуфузли спорт мусобақаларида муваффақиятли иштирок этиб, спортнинг дзюдо тури бўйича мамлакатимиз шарафини муносиб ҳимоя қилаётган умидли спортчиларимиздан биридир.\nУ ўзининг спортдаги фаолияти давомида бир неча халқаро мусобаларда иштирок этиб совринли ўринларни қўлга киритди. Жумладан, 2014 йилнинг июнь ойида Литванинг Вилнюс шаҳрида ўтказилган дзюдо бўйича Халқаро турнирда 70 кг вазнда 3-ўрин бронза медали, октябрь ойида Жанубий Кореянинг Инчхон шаҳрида ўтказилган Пара Осиё ўйинларида 70 кг вазнда 2-ўрин кумуш медалини қўлга киритган.\n2015 йилнинг февраль ойида Венгрияда Эгер шаҳрида ўтказилган Жахон Кубогида 70 кг вазнда3-ўрин бронза медали соҳиби бўлган ва шу йили май ойида Жанубий Кореянинг Сеул шаҳрида ўтказилган IBSA Жаҳон ўйинларида 70 кг вазнда иштирок этган.\nЖорий йилнинг сентябрь ойида Бразилиянинг Рио де Жанейро шаҳрида ўтказилган Паралимпия ўйинларида фахрли 3-ўринни эгаллаб терма жамоамиз ҳисобига яна бир бронза медалини қўшиб қўйди.


Форишлик 3 нафар ўқувчи ментал арифметика бўйича халқаро олимпиадага йўлланма олди » Жиззах вилояти ҳокимлиги расмий ахборот сайти Социальные кнопки для сайта\nЖиззах вилояти ҳокимлиги » Янгиликлар » Форишлик 3 нафар ўқувчи ментал арифметика бўйича халқаро олимпиадага йўлланма олди\nФоришлик 3 нафар ўқувчи ментал арифметика бўйича халқаро олимпиадага йўлланма олди\nБухоро шаҳрида ментал арифметика бўйича халқаро олимпиада бўлиб ўтди. Унда Қорақалпоғистон Республикаси, Хоразм, Сурхондарё, Самарқанд, Навоий, Қашқадарё, Тошкент вилояти ва Тошкент шаҳридан 300 нафар ментал арифметикачилар иштирок этишди.\nМазкур халқаро олимпиадада Жиззах вилояти шаънини Фориш туманидаги ментал арифметика бўйича Гараша ЭДУ ўқув марказининг 9 нафар ўқувчилари ҳимоя қилишди. Устозлари Ҳасан Шодиев, Нурзод Шайдуллаев раҳбарлигида 9 нафар ўқувчиларимизнинг 5 нафари мазкур халқаро олимпиадада 1-ўринни эгаллашди. Уларнинг 3 нафари 5-умумтаълим мактаби ўқувчилари опа-сингил Хуршида ва Ҳафиза Жўрабекова ҳамда Зулфия Ҳакимова Қирғизистон Республикасида ментал арифметика бўйича халқаро олимпиадада иштирок этиш ҳуқуқини қўлга киритишди.\nЖиззахда ёш мeнталчилар бeллашди\nЖиззахда мактабгача таълим ташкилотларида ментал арифметика тўгараклари ташкил этилади\nЖиззахлик aкaдемик лицей ўқувчиси хaлқaро олимпиaдaдa бронзa медaлни қўлгa киритди


10 миллион уйғур учун концлагерь: Шинжон (4-қисм) - Zamin.uz\n22:14 / 03.10.2018\n10 миллион уйғур учун концлагерь: Шинжон (4-қисм)\nУч йил аввал Хитой ҳукумати хусусий компаниялар ва давлатга қарашли юзни танийдиган видокузатув тизимлари умумий базага бирлаштирилишини, мазкур тизим 2020 йилгача бутун аҳолини қамраб олишини маълум қилди.\nХитойнинг илк ядровий синовлари ўтказилган Шинжон яна тажриба майдони сифатида танлаб олинди – бу ерда мамлакат бўйлаб ишлайдиган 20 миллион видеокамеранинг катта қисми ўрнатилди. Видеокамералар сонининг кўплигини расмий манбалар ҳам кўрсатиб турибди: 2016 йилда ички хавфсизлик учун харажатлар мудофаа харажатларидан 13 фоизга кўп бўлди. Шинжонда кузатув учун 2014 ва 2016 йилларда бошқа ҳудудларга қараганда икки баравар, 2017 йилда эса уч баравар кўп маблағ сарфланди.\nБугун Хитой полицияси юз тузилиши улкан марказий базадаги маълумотларга тўғри келадиган шубҳали шахсни оломон ичидан топиб олиш учун нари борса етти дақиқа сарфлайди.\nХитой Шинжонда муваффақиятли синовдан ўтказилган тизмни экспорт қилишга киришди: икки йил аввал кузатув инфратузилмаси билан таъминлайдиган CEIEC давлат компаниясининг филиали Эвадорда очилди. Эквадор нефтининг асосий харидори бўлмиш Хитой мазкур мамлакатга кўп миллион долларлик кредит ажратди ва бунинг доирасида Эквадор провинцияларида видеокамералар ўрнатилди. “Синьхуа” агентлигининг 2018 йил январдаги хабарига кўра, янги тизимнинг шарофати билан Эквадорда жиноятчилик 11,8 фоизга камайган. Янги келишувга биноан CEIEC компанияси Эквадорда геолокация тизимини татбиқ этмоқда, бу тизим фуқароларнинг мобил телефонларини кузатишга имкон беради. CEIEC филиаллари Куба, Бразилия, Боливия ва Перуда ҳам очилди, компания Уганда ҳукумати учун интернет цензура тизимини ишлаб чиқди ва Африка бўйлаб кенгайишга ҳаракат қилмоқда. Компаниянинг Европадаги ягона филиали Москвада жойлашган.\nШинжонда эса фақатгина видеокузатув билан чекланиб қолишмаяпти. Чэнь Цюаньгао бошқарувининг биринчи йилида полицияга ўн минглаб янги ходимлар қабул қилинди ва ҳуқуқ-тартибот органлари ходимлари сони ортишда давом этмоқда (қуйи лавозимларга одатда уйғурларнинг ўзлари олинади). Мен Қошғарга киришдаги постда полициячиларнинг машғулотини кузатдим. Йигирматача эркак ва аёл майдонда бир томондан иккинчи томонга югурар, афтидан кўзга кўринмас оломонни ўраб олишга уринар эди. Янги полициячилар кўпам ҳуркитадиган кўринмаса-да, уларнинг қуроллари ҳақида бундай деб бўлмасди.\nАвтомат фақат хитой қўмондонларга берилганди – уйғурларда эса ёғоч дастали найза, узун дубинка ва рақибни бўйнидан ушлаб олиш учун аллақандай тутқичлар бор эди.\nБундай тутқичларни мен аввал Тибетда кўрган эдим. Афтидан, улар ўзига ўт қўйганларга ишлатилар эди – пўлат ҳалқани буддавий ламанинг бўйнидан ўтказган полициячи хавфсиз масофада турган ҳолда унинг ҳаракатланишига йўл қўймас эди. Шинжонда бу тутқичнинг бошқача модели бор эди: конструкциянинг ёғоч қисми резина ва пластикка алмаштирилган, ҳалқага эса электрошокер уланган. Худди шундан электрошокерлар полициячиларнинг қалқонларига ҳам ўрнатилган, полициячилар уларсиз кўчага чиқмайди. Қалқоннинг пастки қисмида иккига айрилган тишли кесик бор, бу ҳам рақибнинг бўйнида қўллаш учун мўлжалланган.\nЭртаси эрталабгина кириш ҳақидаги штампни ололдим ва машинани божхона расмийлаштирувидан ўтказдим. Чегарадан ўтиш учун қарийб 26 соат керак бўлди. Кейинги куннинг иккинчи ярмида ниҳоят Қошғарга, аниқроғи, мен кўп йиллар қайтишни орзу қилган эртакмонанд пойтахтнинг ўрнида қад ростлаган янги шаҳарга кириб келдим.\nХитой шаҳарларини қуриш принциплари милодий VII асрдан бери ўзгармаган – ҳар доим шимолдан жануб томон чўзилган симметрик тўғри бурчакли мавзелар кўринишида барпо этилади. Хитойлик урбанистлар ўнлаб йиллар давомида эски Қошғарга қарши кураш олиб борди ва улар шаҳарни нимага айлантиришини ҳатто тасаввур ҳам қила олмагандим. Тор кўчалар, кир босган деворлар деворлар ва қумтош ғиштдан қурилган масжидлар энди йўқ. Уларнинг ўрнини кўп қаватли уйлар эгаллаган.\nХитойликлар кўҳна воҳани яшаш учун қулай шаҳарга айлантирибди. Тор кўчалар ўрнида ўт ўчириш машинаси ёки зирҳли машина бемалол ўта оладиган кенг хиёбонлар пайдо бўлибди. Ҳар бир уй сув қувурига ва канализацияга уланган. Ўзига хосликни кўрсатиш учун уйларда фақатгина ўйма эшиклар қолибди.\nЭнг катта йўқотиш кўча ҳаётининг йўқолгани бўлибди. Темирчилар ҳам йўқ, дурадгорлар ҳам йўқ, ёймачилару шаҳар таксиси вазифасини ўтаган эшак аравалар ҳам йўқ. Гуллар экилган хиёбонларда дўппи кийган кексалар ҳали ҳам пиёлада чой ичиб ўтирибди, уларни расмга олаётган хитой сайёҳларининг сони эса кексаларнинг ўзидан кўп. Эски жойида қолган озиқ-овқат бозорида ҳозир ҳам лағмон ва қўй калласи сотиляпти, аммо харидорларнинг бари хитой. Сотувчиларнинг қўлидаги сариқ иероглифли қизил боғич уларнинг давлатдан лицензия олганини кўрсатади.\nМен танишларимни топмоқчи бўлдим, бироқ бир пайтлар улар яшаган уйни топа олмадим. Ҳар бир кўчада, исталган йўналишга бурилсангиз, симтикан билан ўралган полиция постини кўришингиз мумкин. Видеокамералар ҳамма жойга ўрнатилган – томларга, деворларга, махсус ўрнатилган металл фермаларга. Шаҳар блокларга ажратилган, бир даҳадан иккинчисига ўтмоқчи бўлган уйғур пластик ID картасини кўрсатиши, сумкасини текширтириши, кўз қорачиғини сканирлаши, баъзан эса телефонини полициячи текшириши учун бериши лозим. Кўчаларда зирҳли машиналар, махсус бўлинмалар ва ўткинчиларни тўхтатиб, шахсини аниқлайдиган кўнгилли уйғур дружиналари айланиб юрибди. Ана шундай кўнгиллилардан учтаси полициячиларни расмга олаётганимни кўриб қолгач, мени расмларни ўчиришга мажбурлади ва кечгача ортимдан эргашиб юрди.\nМен омон қолган иккита масжидни топдим, бироқ эски деворларига қулф осилган эди. Мадраса (у ҳам ёпиқ) яқинидаги чорраҳага уйғурча қалпоқ тикаётган мўйнадўзнинг ҳайкали ўрнатилган. Ҳақиқий мўйна қалпоқлар сувенирлар дўконидан сотилаётган экан, бироқ усталарни барибир топа олмадим. Авваллари сотилган ажойиб пичоқлар ҳам энди йўқ. “Пичоқ” сўзини эштиши билан сотувчилар ўзни олиб қочди, фақатгина биттаси растанинг тагидан оғир қутисини олди: пичоқларнинг дастаси жуда чиройли ишланган, тиғи эса болгарка билан кўпол қилиб ўйилган эди. Уйғурлар ҳатто оддий ошхона пичоғини олаётганда ҳам тиғига эгасининг кимлигини аниқлайдиган QR-кодни лазер ёрдамина ўйдиришлари керак, Оқсувдаги ресторанларнинг ошхонасида пичоқлар деворга мустаҳкамланган заржирларга уланган.\nБу ердан икки қадам нарида авваллари шаҳардаги энг ширин нон ёпиладиган тандир бор эди. Унинг ўрнида ҳам тандир ва новвойнинг бронза ҳайкали пайдо бўлибди. Атрофида эса сайёҳлар расмга тушиш билан овора.\n21-05-2019, 11:08, Дунё\n15-07-2018, 21:27, Дунё\n30-11-2014, 21:25, Дунё


Оҳангаронда ЙТҲ натижасида келиб чиққан ёнғин тафсилотлари маълум қилинди\n07:31 / 29.06.2020\nҲолат юзасидан шаҳар ИИБ ҳузуридаги Тергов бўлинмаси томонидан терговга қадар текширув ҳаракатлари олиб борилмоқда.\nЖорий йилнинг 28 июнь куни соат 14:10ларда Тошкент шаҳрида яшовчи, 1992 йилда туғилган ҳайдовчи Ш.У. ўзининг бошқарувидаги «ЗИЛ-130» русумли юк автомашинасини Тошкент шаҳридан Ангрен шаҳрига йўловчисиз ва юксиз бошқариб бораётган бўлган.\nТошкент вилояти ИИББ ахборот хизмати хабарига кўра, у Оҳангарон шаҳрининг А.Темур кўчаси «Гулистон» МФЙ ҳудудида жойлашган 3-сонли кўп қаватли уйнинг рўпарасига етганида, автомашина қўл тормозининг ички қисмида ёнғин келиб чиққанлигини пайқаб, автомобилни тўхтатишга уринган, аммо, бошқарувни йўқотиб, йўлнинг ўнг томонига ўтиб кетган. Автомашинани тўхтатолмай кўп қаватли уйнинг ёнида ҳайдовчи ва йўловчисиз тўхтаб турган хусусий корхонага тегишли «Дамас» русумли транспорт воситасига бориб урилган.\nНатижада, автомашиналар тўлиқ ёниши оқибатида, ёнғин 3-сонли кўп қаватли уйнинг биринчи қаватида жойлашган, енгил тамаддихона, озиқ-овқат ва хўжалик моллари ҳамда канселярия дўкони ва дорихоналарга, шунингдек, ушбу дўконларнинг ертўлаларига ўт кетган.\nКелиб чиққан ёнғинни бартараф қилишга жами 7 та ёнғин ўчириш махсус машиналари жалб қилиниб, соат 15:00да ёнғин тўлиқ бартараф қилинган.\nМазкур ҳолат юзасидан шаҳар ИИБ ҳузуридаги Тергов бўлинмаси томонидан терговга қадар текширув ҳаракатлари олиб борилмоқда.\nБундан ташқари, Оҳангарон шаҳар ҳокимининг фармойиши асосида етказилган моддий зарар миқдори ва уларни бартараф қилиш борасида махсус комиссия тузилиб, ҳодиса жойида штаб ташкил қилинган, дейилади хабарда.\nУчтепа туманида 2 ёшли бола ЙТҲ оқибатида вафот этди\n11:10 / 03.07.2020\nСамарқандда Malibu ва MAN тўқнашиши оқибатида уч киши ҳалок бўлди\n16:18 / 02.07.2020\nБухородаги ЙТҲда 3 киши вафот этди\n17:03 / 30.06.2020


«Ўзгидромет» республикада 4 март, чоршанба куни кутилаётган об-ҳаво маълумотини тақдим этди\nТошкент шаҳри. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 7-9 даража, кундузи 15-17 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 3 даража совуқ - 2 даража илиқ, кундузи 7-12 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7 даража, кундузи 10-15 даража илиқ бўлади.\nТошкент, Жиззах, Сирдарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10 даража, кундузи 12-17 даража илиқ бўлади.\nСамарқанд вилояти. Ҳаво ўзгариб туради, кечга томон ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10 даража, кундузи 12-17 даража илиқ бўлади.\nҚашқадарё вилояти. Ҳаво ўзгариб туради, кечга томон ёмғир ёғиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 5-10 даража, кундузи 10-15 даража илиқ бўлади.\nСурхондарё вилояти. Ҳаво ўзгариб туради, куннинг иккинчи ярмида ёмғир ёғади. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси ва кундузи 7-12 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 2-7 даража, кундузи 13-18 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёмғир ёғади. Туман тушиши мумкин. Қор кўчиши хавфи бор. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7 даража, кундузи 10-15 даража илиқ бўлади.


Гепахол narxi - Toshkent va butun O'zbekiston bo'yicha\nГепахол КАПСУЛА 250мг №20\nГепахол ўт-сафро кислотаси бўлиб, у кўп бўлмаган миқдорда одам ўт-сафро таркибига киради. Бошқа ўт-сафро кислоталари билан солиштирилганда заҳарсиз. Ичга қабул қилинганида ингичка ичакда сўрилади ва қон оқими билан жигарга тушади. Гепахол юқори концентрацияси холестеринли ўт-сафро тошларини эришига ёрдам беради. Самара асосан ўт-сафрода холестериннинг концентрациясини камайиш ҳисобига намоён бўлади, бу уни ўт-сафрога секрециясини ва ичакда сўрилишини сусайиши билан боғлиқ.\nГепахол гепатопротектор таъсир кўрсатиб жигар фаолиятига яхши таъсир қилади, бу жигарнинг турли касалликлари бўлган, шу жумладан ўт-сафронинг димланиб қолиши билан кечувчи касалликларда самарали қўллаш имконини беради. Шунингдек Гепахол аҳамиятли иммуномодулловчи таъсирига эгадир.\nЮқори операция хавфи бўлган беморларда ва литотрипсиядан кейин беморларда холестеринли ўт тошларини эритиш. Даволашнинг самарали шарти бўлиб, фаолият кўрсатаётган ўт пуфаги ва диаметри 2 см дан ошиқ; бўлмаган тоза радиотранспарант холестеринли тошларнинг бўлишидир;\nI ва II босқичдаги бирламчи билиар цирроз;\nГепатит (сурункали ва ўткир вирусли, сурункали аутоиммунлининг нотипик шакллари);\nЖигарнинг токсик шикастланишлари (шунингдек алкоголли, доривор);\nЎт-сафрорефлюкс-гастрит ва эзофагит;\nЎт-сафро чикариш йўлларининг дискинезияси;\nИчга, чайнамасдан ва етарли миқдордаги сув билан бирга қабул килинади.\nДоза ва даволашнинг давомийлиги шахсий белгиланади ва курсатмаларга, беморнинг долатини оғирлигига боғлиқ.Ўртача дозалари суткада 8-10 мг/кг 6-12 ой давомида.\nДозалашни қулай бўлиши учун қуйидаги маълумотларни ишлатиш мумкин:\n60 кг гача 500 мг 2\n80 кг гача 750 мг 3\n100 кг гача 1000 мг 4\n100 кг дан куп 1250 мг 5\n2 ёшдан ошган болалар учун дозани шифокор индивидуал белгилайди. Одатда кунига 10-20 мг/кг дозада буюрилади.\nКатталарда ўт-сафро тошларини эритиш учун ва ўт-сафрони туриб колиши сабабли пайдо бўлган холатларни даволаш учун тавсия қилинадиган доза пациентнинг вазнига қараб хар кўпи 2 дан 6 капсулагачани (суткада 10 мг/кг) ташкил қилади.\nОдатда бир марта кечқурун қабул қилинади. Жигарнинг турли шикастланишларидаги холестатик синдромни даволашда суткалик доза пациентнинг вазнига боғлаш. Одатда бу урсодеоксихол кислотасини суткада 10-15 мг/кг, яъни 500-700 мгни (2-4 капсулалар) ташкил қилади.\nЖигар циррозида доза суткада 8-10 мг/кг ни ташкил қилади 6-12 ой давомида.\nГепахол етарли даражада пациентлар томонидан яхши ўзлаштирилади. Препарат қабул қилинганида пайдо бўладиган ножўя кўринишлар етарли даражада жиддий ҳисобланмайди. Ўз-ўзидан ўтиб кетувчи диареяни пайдо бўлиши, баъзида терини кичиши мумкин. Ўт-тошларини кальцийланиши мумкин. агар қандай одатдаги бўлмаган реакциялар пайдо бўлган ҳолда препаратни қабул қилишни тўхтатинг ва шифокор билан маслахатлашинг.\nПрепаратнинг фаол моддаси ёки ёрдамчи моддаларига юқори сезувчанлик бўлган шахслар;\nЎт қопи ва ўт-сафро йўлларининг яллиғланиш касалликларининг ўткир даврида бўлган пациентлар;\nЎт-сафро йўлларининг ўтказмаслиги;\nЖигар циррозининг декомпенсация бўйича;\nИчакнинг яллиғланиши, Крон касаллиги;\nБуйраклар ва жигар фаолиятининг бузилишлари\nГепахол препаратининг самарадорлиги, бўйича дори препаратлари билан бир вақтда, асосан меъданинг кислоталигини пасйтирадиган алюминий гидроксиди (антацидлар) сақловчи шунингдек холестерамин, холестирол сақловчи препаратлар қабул қилинганида пасайиши мумкин. Юқорида санаб ўтилган препаратлар билан бир вақтда қўллаш керак бўлган холларда, уларни Гепахол қабул қилпдан 2 соат олдин ёки кейин қўллаш тавсия қилинади. Гепахол циклоспориннинг ичакдан сўрилишини пасайтириши мумкин. Шунинг учун бу препаратни бир вақтда қабул қилаётган одамларда циклоспориннинг даражасини назорат қилиш ва унинг дозасини тўғрилаш керак. Сизнинг даволовчи шифокорингиз шу вақтда қўллаётган ёки қўллашни бошламоқчи бўлган барча дорилар тўғрисида хабардор бўлиши керак. Гепахол билан даволанаётганда хар қандай дори препаратини қўллашдан олдин даволовчи шифокорингиз билан маслахатлашинг.\nДаволашнинг биринчи 3 ойи вақтида лаборатория назоратини мунтазам ойда 1 марта ўтказиш керак. Ўт-сафро тошларининг холатиУТТ- текшириш ёрдамида 6 ойда 1 марта кузатилади.\nАгарда тез-тез билиар санчикдар аниқланганда, шунингдек агарда ўт-сафро пуфагининг экскретор фаолиятининг сақланганлиги исботланмаган холларда препаратни қўллаш тавсия қилинмайди.\nДозалашни мураккаблиги туфайли 2 ёшгача бўлган болаларда буюрилмайди. Препарат юқори диққатни, харакат координациясини, тезкор реакцияни (автомобилни хайдаш, автоматик станоклар ва бошқаларга хизмат кўрсатиш каби фаолият турларига таъсир кўрсатмайди).\nДозани ошириб юборилишида ёки болани тасодифан препаратни қабул қилган холида шифокор билан маслахатлашинг.\nПрепаратни хомилага негатив таъсирини исботланмаганлигини ҳисобга олиб, даволашни фертил ёшдаги аёлларга гормонал дориларга қарши препаратлар билан бир вақтда бюриш мумкин.\nГепахол аёлларда хомиладорлик даврида куллаш тугрисидаги карорни даволовчи шифокор кабул килади. Лактация даврида Гепахол фадат у жуда зарур булган холларда макулланади.


АНХЕЛ ШАРШАРАСИ | Ekobarqaror\n24.09.2014 Nargis Qosimova\tФикр билдиринг\nИлк бор устидан учиб ўтган учувчи Жеймс Анхел шарафига номланган, дунёда энг баланд ҳисобланган, яъни умумий баландлиги 979 метр бўлган бу шаршара Венесуэланинг тропик ўрмонларида, Канайим Миллий парки ҳудудида жойлашган.\nУнинг Ауянтепуй чўққисидан келувчи суви баландлик катталигидан тушиш жараёнида туман ҳолатига келади ва Кереп дарёсига қуйилади. Туманни эса бир неча километр наридан кўриш мумкин. Шаршаранинг кашф қилиниш тарихи қизиқ. Маҳаллий аҳоли вакилларидан олинган йўлбошловчилар америкалик учувчиларга чўққининг тепасида оппоқ, худди камалакка ўхшаб товланувчи тошлар борлигини айтишади.\nЖеймс Анхел буни олмос деб ўйлайди ва кон топиш ниятида ёнига икки ёрдамчиси ҳамда хотинини олиб, самолётига ўтиради ва ўша томонга учиб кетади. Маҳаллий аҳоли айтган тошни топади ҳам. Аммо у олмос эмас, балки томчилар сачрагач, қуёшда товланувчи кварц эди. Анхел тош баҳона шу пайтгача биров билмаган шаршарани кашф этган эди. Бироқ тепадан пастга яёв тушишга тўғри келди. Чунки Ауянтепуй чўққисига қўниш чоғида самолётга шикаст етганди. Тепадан пастга тушиш учун уларга 11 кун керак бўлган. Шундай бўлса-да, бу жамоанинг саргузаштлари тез тарқалади. Самолёт эса орадан 33 йил ўтгач, вертолётлар ёрдамида олиб келинади ҳамда таъмирланиб, Маракай шаҳри музейига топширилади.\n1949 йил Миллий география жамияти бу шаршарани тўла ўрганиб чиқади. 1994 йилда эса Канайим Миллий парки, табиийки, шаршара ҳам ЮНЕСКО Бутунжаҳон мероси рўйхатига киритилади. У Венесуэланинг ўзлаштирилмаган ҳудудида жойлашганлиги сабабли, сайёҳларга самолётда ёки дарё орқали кемада бориш тавсия этилади.\nАввалги мақола«Озон туйнуги» хавфи саломатлиги кушандасидирКейинги мақолаИЛОННИ АСРАШ ХАЙРЛИ ИШ\nНа пути к современной системе стратегической экологической оценки в Узбекистане 23.01.2019\nМурожаатнома – қишлоқ хўжалиги соҳасидаги муҳим вазифаларни амалга ошириш омили 20.01.2019\nБарқарор тараққиёт (110)


ТОШКЕНТ – “Профилактика инспектори ёрдамчилари: бизни меҳнат кодексига зид равишда ярим тунга қадар ишлатишмоқда”\n04 март 2021, Тошкент вақти: 08:48\nЯШНОБОД. “Тошкент шаҳри Яшнобод тумани ички ишлар тизими профилактика инспектори ёрдамчилари номидан мактуб йўлламоқдамиз. 2019 йил 26 апрелда президент қарори билан ИИВ тизимида профилактика инспектори ёрдамчиси лавозими очилди. Не умидлар билан ушбу лавозимга кирдик. Ишга кираётганимизда кунлик 8 соат, ҳафтада 6 кун иш ва бир кун дам олиш дейилган эди. Аммо ҳаммаси қуруқ гап экан. Бизни эрталабки соат 8:30 дан тунги соат 01:00 гача ишлатишмоқда.\nЭрталаб соат 8:30 да ГОМда (ички ишлар бўлими) “развод”, кейин ҳамма ўзига бириктирилган профилактика инспектори билан ўз ҳудудига кетади. Кун давомида ишлаймиз, тунда яна “развод” бўлади. Ҳатто “развод”дан сўнг ҳам бизни ГОМда мажбуран ушлаб қолишмоқда. Ҳайронмиз, профилактика инспектори билан бирга маҳаллада ишлашимиз керакми ёки ГОМда?\nМеҳнат кодексида иш вақти ҳафтасига 40 соатдан ошмаслиги кераклиги белгиланган. Лекин бизни ҳафтасига 40 соатдан кўп ишлашга мажбурлашмоқда. Ойлик мошимиз эса кам – 1 миллон 50 минг сўм.\nБиз, ахир, робот эмасмиз. ИИВга малакали, соғлом ишчилар керак бўлса, ўз вақтида дам олишга имкон берсин!”\n(Бу хабар Озодликка 31 май куни келди)


Пастдарғомда ит эгасини қачон топади?!\n22.10.2018 11:15 0 564\n«Xabar.uz» порталига Самарқанд вилояти, Пастдарғом туманидан мурожаат келиб тушди. Унга кўра, туман тиббиёт бирлашмасида дайди итлар «уя» қуриб олган. Бу ҳолатни бартараф этишга эса масъуллар бефарқ ва беписанд.\n«Пастдарғом туман тиббиёт бирлашмаси (марказий шифохона) қабул бўлимига яқинлашар экансиз, дайди итлар галасига йўлиқасиз, ҳа, айнан дайди итлар кутиб олади сизни», деб бошланади мурожаат.\nБу хавотирли ҳолатга ҳар куни қабул бўлими ёнидаги туғруқ бўлимига ташриф буюрувчи ҳомиладор аёллар, оғир ҳолда шошилинч ёрдам бўлимига олиб келинган беморлар дуч келишга мажбур. Бу тасодифий ҳолатми, деб бирлашма ҳовлисини айланарканмиз, «юқумли касалликлар» бўлими ҳовлисида, «болалар» бўлимининг майдончасида ҳам итлар изғиб юрганига гувоҳ бўлдик.\nАйни фасл — дайди ҳайвонлар орасида қутуриш касаллиги авж оладиган мавсум эканини ҳисобга олсак, бу ҳолатнинг нақадар хавотирли эканини ортиқча таърифлашга ҳожат қолмайди. Тиббиёт бирлашмаси ходимларига мурожаат қилинганида, улар дайди итларни тутиш, туман ободонлаштириш бошқармасининг вазифаси эканини, бошқарма бошлиғи эса, бу чақирувларга беписанд эканини билдиришди. Биз ҳам ўша ободонлаштириш бошқармаси бошлиғи телефон рақамига уланиб, вазиятни яна бир бор маълум қилишга қарор қилдик. Бошлиқ суҳбатни бошиданоқ, бу каби майда-чуйдалар билан бошимни қотирманглар, деб дуқ урди. Маълум бўлишича, бошқарманинг дайди итларни тутиш отряди ҳам, машинаси ҳам бор экану, аммо вақти йўқ экан.\n— Улар пахтада, бир дақиқа ҳам вақти йўқ, — деди бошлиқ. — Менга тиббиёт бирлашмаси бошлиғи расмий хат билан чиқса, кейин ўйлаб кўраман.\nОддий одамларнинг мурожаати билан эса, у кишининг иши йўқ экан. Аслида махсус машинага ва ходимларга эга ўша бўлим, тумандаги барча маҳаллаларга, ташкилот, муассасаларга ўз эълонларини жойлаштириб, фаол хизмат кўрсатиш орқали фуқароларнинг хавфсизлигини таъминлаши керак эмасми? Бошқарманинг махсус машина ва бошқа моддий техникалар билан таъминлангани, уларга сарфланаётган харажатлар, «Дайди итларни тутиш» отряди ходимларининг ойлик маоши нима учун тўланмоқда унда? Бошлиқ айтганидек, «майда-чуйда» ишлар билан шуғулланмас экан, туман тиббиёт бирлашмасидаги дайди итлар билан боғлиқ жиддий, нохуш ва хавфли ҳолат сақланиб қолаверади.\nТаҳририятдан: Таассуфки, бу Пастдарғом туманидаги дайди итлар билан боғлиқ биринчи ҳолат эмас. Ёдингизда бўлса, ёз фаслида дайди итлар мазкур туманнинг бозорини «эгаллашганди». Масъуллар бефарқ қолаверар экан, энди итлар галасининг навбатдаги ҳужуми қайси масканларга бўлади: мактабларгами, боғчаларгами?..\nшифохона Пастдарғом дайди итлар\nУлар энди қамоқда: бу ўғрилар тўдаси пастдарғомликларнинг ҳаловатини ҳам ўғирлаганди\nЖамият 23/01, 19:31\nҲуқуқ 19/12, 14:59\nТошкентдаги 7-ШКШ шифокорларига нисбатан жиноят иши қўзғатилди


Юртнинг қадрини бил, халқнинг дардини – Сурхон тонги\nБош саҳифа / Жамият / Юртнинг қадрини бил, халқнинг дардини\nИюн 6, 2018\tЖамият Изоҳ қолдириш 669 Кўрилди\n“Халқ рози бўлса, Яратган ҳам биздан рози бўлади” — давлат раҳбарининг ушбу сўзлари бугун барчамизга ёд бўлиб улгурган.\nЗеро, унинг замирида моҳиятида назарда тутилган эзгу ишларнинг нафақат сўзда, балки сизу биз яшаётган ҳаётда ҳам амалий натижасини кўраяпмиз. Қандай дейсизми, қуйида бунга ўзингиз гувоҳ бўласиз.\nДавлатимиз раҳбарининг “Ҳудудларнинг жадал ижтимоий-иқтисодий ривожланишини таъминлашга доир устувор чора-тадбирлар тўғрисида”ги қарори ижросини таъминлаш, назорат тадбирлари натижалари бўйича қонун ҳужжатлари ва ҳуқуқни қўллаш амалиётини янада такомиллаштириш, давлат органлари ва ташкилотларнинг фаолияти самарадорлигини ошириш, аҳоли орасидаги ижтимоий-маънавий муҳитни ўрганиш ва аниқланган муаммоларни бартараф этиш мақсадида Ўзбекистон Республикаси Ҳисоб палатаси раиси бошчилигида 16 кишидан иборат ишчи гуруҳ Шўрчи туманида бўлди.\nАҳоли билан мулоқот жараёнида палата вакиллари тумандаги мавжуд 55 та маҳалладаги 32 минг 898 та хонадоннинг барчасида бўлиб, одамларнинг кайфияти, бугунги жараёнларга муносабатини ўрганишди. Мазкур жараёнда аҳоли томонидан кўтарилган 9 444 та турли мавзулардаги масаланинг 8 971 таси жойида ҳал этилди. Айни пайтда эса қолган 473 тасининг ҳам ижобий ҳал этилиши бўйича иш олиб бориляпти.\nТуман аҳли орасида тадбиркорлик билан шуғулланиш истагида бўлган ташаббускорлар кўп. Улар билан суҳбатлашиш орқали умумий қиймати 253 миллиард сўм бўлган 135 та ана шундай лойиҳалар аниқланди. Лойиҳалар асосан саноат, хизмат кўрсатиш ва қишлоқ хўжалиги йўналишларига тўғри келади. Шунингдек, аҳоли бандлигини таъминлаш мақсадида 177 та талабгорга тижорат банклари томонидан кредит маблағлари ажратилди.\nБугун ишга кираман, ҳалол меҳнат қилиб рўзғор тебратаман, деган борки, бўш иш ўринларига эҳтиёжманд. Уларни иш билан таъминлаш мақсадида жорий йил 31 май ва 1-3 июнь кунлари тумандаги истироҳат боғида меҳнат ярмаркаси ташкил этилди. Унда 64 та корхона 757 та бўш иш ўрни билан иштирок этди. Натижада, 251 нафар фуқаро ишга жойлашиш бўйича йўлланмага эга бўлди. Бундан таш- қари, ишчи гуруҳ томонидан 29-31 май кунлари хонадонларда юриш вақтида иш сўраб мурожаат қилган фуқаролардан 59 нафари доимий иш ўрнига эга бўлди. Айниқса, 30 нафар ишсиз ёшларни касбга қайта тайёрлаш мақсадида Самарқанд шаҳридаги “КОIКА” ўқув марказига йўлланма берилиши, 9 нафар ёшнинг эса “Устоз-шогирд”лик асосида тумандаги 2 та сартарошхонага шартнома асосида бириктирилиши иш излаб сарсон бўлиб юрган ўғил-қизларимизда ҳаётга, эртанги кунга бўлган ишонч, умид уй- ғотди.\n— Рўзғор тебратиш осон эмас, бунинг учун муқим иш жойига эга бўлиш керак, — дейди Холмамат Холмўминов. — Мен ҳам бир муддат ишсизликдан қийналдим. Бу ерда туман ободонлаштириш бўлимига мурожаат қилгандим, ишга қабул қилишди. Энди фарзандларим олдида уятли бўлмайман, меҳнатим эвазига уларнинг кам-кўстини тўлдираман.\nШунингдек, чет элда ишлаш истагини билдирган 25 нафар фуқарога имтиёзли чипта олишлари учун вилоят Бандлик бош бошқармаси ҳузуридаги ташқи меҳнат миграцияси агентлигига йўлланма берилди.\nМаҳаллаларда бўлганимизда яроқсиз ҳолга келиб қолган электр симлар, симёғочлар бўйича аҳолидан кўплаб шикоятлар эшитдик. Ишчи гуруҳ томонидан тумандаги “Зарбдор”, “Ёш ғайрат”, “Эзгулик” маҳаллаларига 52 та сим- ёғоч ўрнатилиб, “Бахшитепа”, “Тўла” маҳаллаларида 2 та трансформатор алмаштирилиб, 2,1 километрдан зиёд электр симлар тортилди. Узун туманидаги “Энергоқурилишмаҳсулот” масъулияти чекланган жамиятига эса Бекободдаги металлургия комбинатидан 2 вагон 130 тонна 747,5 миллион сўмлик арматура олиб келинди ва ишлаб чиқариш бошланди. Бундан ташқари, 46 дона энергия тежамкор чироқлар ёритиш тизимига ўрнатилди. Энди шўрчиликлар тунда ҳам кундузгидай ёруғ кўчаларда юрадиган бўлишди.\nБундан ташқари, туманда аҳоли газ таъминотини яхшилаш бўйича ҳам бир қатор ишлар қилинмоқда. Жумладан, 2 248 та суюлтирилган газ баллони олиб келиниб, унинг 1527 таси 35 та маҳаллага тарқатилди.\nВоҳада аҳолини ичимлик суви билан таъминлаш энг долзарб масала саналади. Бу борада вилоятда “Йўл харитаси” бўйича қатор лойиҳалар амалга оширилаётган бўлса-да, ичимлик суви таъминоти, канализация қувурларини таъмирлаш борасида ҳам кўплаб мурожаатлар келиб тушди. Уларнинг сони умумий мурожаатларнинг энг катта қисмини, яъни 1196 тани ташкил қилди. Шундан 506 таси ўша ернинг ўзида ижобий ҳал этилди. Мисол учун, “Ёш ғайрат” ва “Катта савур” маҳалла фуқаролари йиғинида 1 та янги сув насоси ўрнатилгач, 250 та хонадонга ичимлик суви кириб борадиган бўлди. “Ёш ғайрат” маҳалласида 300 метр қувур ётқизилиши учун котлован қазилди, “Гўзаллик” ва “Ҳурлик”, “Боботоғ” маҳаллаларида ишламай турган ичимлик сув қудуғига янги насослар ўрнатилди.\nАлбатта, бугунги замон шиддати ўзимизда бор имкониятни ишга солиш, мавжуд бўш турган объектлардан оқилона фойдаланишни талаб этади. Шу боис, ишчи гуруҳ аъзолари ҳудудда мавжуд 43 та бўш турган объектга қўшимча равишда яна умумий ер майдони 94,3 гектар ва бино майдони 74,9 м2 минг бўлган 173 та бўш турган объектларни аниқлашди. Шундан 6 таси давлат тасарруфидаги объектлар эканлиги маълум бўлди. Эндиликда мазкур объектлардан тадбиркорликни ривожлантириш ва бошқа эзгу мақсадларда фойдаланиш мумкин.\nХабарингиз бор, Президентимиз Ўзбекистон Республикаси Ҳисоб палатаси вазифалари сирасига солиқ фаолиятини ўрганиш ҳамда уни яхшилаш бўйича таклифлар беришни ҳам киритганди. Шундан келиб чиқиб, ишчи гуруҳ аъзолари туманда мазкур соҳа фаолиятини ҳам ўрганишди. Дастлабки, маълумотларга кўра, маҳаллий бюджетга қўшимча захира манбаларни аниқлаш мақсадида 38 та якка тартибдаги тадбиркор, 12 та ёлланма ходим рўйхатдан ўтказилиб, 384 та турар жой ва ер участкаси давлат солиқ инспекциясида ҳисобга олинди. 306,6 миллион сўм камерал назорат натижасида қўшимча солиқ ҳисобланиб, 1 ойда қўшимча 410,5 миллион сўм (йиллик 5 миллиард сўм) миқдорда қўшимча даромад манбаи белгиланди.\nЕргеодезкадастр қўмитаси туман бўлими томонидан турар-жой биноларини хатловдан ўтказиш давомида 30 мингдан ортиқ турар-жой бинолари аниқланган бўлиб, 21 мингдан ортиғи давлат рўйхатидан ўтказилмаган. Республика ишчи гуруҳи ташаббуси билан 356 та уй-жой ва ер майдонларини рўйхатга олиш бўйича тегишли ишлар амалга оширилди, жумладан, 241 тасига туман ҳокими қарори чиқариб берилди. 46 таси бўйича қарор лойиҳаси тайёрланди ва 68 таси ер комиссиясига киритилди. Қолган турар-жой биноларининг ҳужжатларини расмийлаштириш жараёни давом этяпти.\n— Ўтган йилда менга туман ҳокимлиги 64 сотих ер участкаси ажратган эди, — дейди “Олатемир” маҳалласида яшовчи Ойтўла Чориева. — Кейин билсам, менга ажратилган жой Музаффар Эшмуродовга ҳам расмийлаштирилиб берилган экан. Ушбу масала юзасидан ишчи гуруҳ аъзоларига мурожаат қилган эдим, хайрият муаммомни ҳал қилишди. 64 сотих ер участкаси М.Эшмуродовдан олиниб менинг номимга расмийлаштирилиб берилди.\nИчки йўллар носозлиги аҳолини кўп йиллардан бери қийнаб келаётган муаммолардан бири. Ўрганишлар натижасида, мазкур туманда йўл транспорт ва ижтимоий соҳа объектлари учун жами 45,8 миллиард сўмга талаб борлиги аниқланди. Шундан сўнг, тезда биринчи даражали харажатлар учун 15,7 миллиард сўм ҳисоб-китоб қилиниб, Молия вазирлигига тақдим этилгач, 5 миллиард сўм маблағ Шўрчи тумани учун ажратилди. Ҳозирда ички йўлларни равон қилиш ишлари қизғин паллага кирган. Таъмирталаб аҳволда бўлган, 7 та маҳалла ҳудудида жойлашган 8,1 км автомобиль йўли таъмирланди.\nАйни пайтда 3 та умумфойдаланишдаги туман марказидаги йўллар бўйича ишлар бошлаб юборилган. Яна 109 та муаммоли ички йўл туман ободонлаштириш бошқармаси балансидалиги муносабати билан молиялаштириш манбаларига аниқлик киритилмоқда. 4Р105 давлат аҳамиятидаги автомобиль йўлининг 2 километрдан ортиқ қисми, 4К591 маҳаллий автомобиль йўлининг 1 километрдан ортиқ қисми жорий таъмирланиб, 4К592 маҳаллий автомобиль йўлига 1000 тонна асфальт ётқизилди. 1,5 минг метрга 44 та тунги ёритгич чироқлари ўрнатилди.\nҚолаверса, ҳудуддаги 20 та ижтимоий соҳа объектларида умумий санитария ҳолатлари ўрганилди ва 10 та ижтимоий соҳа объектларида узоқ вақтдан буён тўпланиб қолган чиқиндилар олиб чиқилиб, махсус печи таъмирланди ва ўралари кўмиб ташланди. 32 та савдо, умумий овқатланиш ва маиший хизмат кўрсатиш объектларидан 27 тасида “Тоза ҳудуд” ДУК ҳамда 24 тасида хўжалик ҳисобидаги дезинфекция станцияси билан шартномалар туздирилди. Ушбу объектларда ишловчи ишчи ходимларнинг 60 нафари тиббий профлактик кўрикдан ўтказилди. Қисқа фурсатда бундай ўзгаришларни кўрган туман аҳлининг ҳам кайфияти ўзгача. “Энди бизнинг кўчаларимиз ҳам озода, текис бўларкан-да”, дея хушхабарни бир-бирига етказишмоқда.\nАҳолининг мурожаатлари орасида 25 йилдан ортиқ стажга эга ўқитувчиларнинг олий таълим муассасасига сиртқи бўлимига ўқишга кириш бўйича ҳам аризалари тинг ланди. Мурожаатларга асосан 36 нафар ўрта-махсус маълумотли ўқитувчини махсус сиртқи бўлимга қабул қилишда амалий ёрдам беришни сўраб, Термиз давлат университети ректори номига хат юбориш учун туман ҳокими ҳамда вилоят халқ таълими бошқармаси билан келишилди.\nСаломатлик — энг катта бойликдир. Шунинг учун уни асрашимиз, соғ лом турмуш тарзига амал қилишимиз, вақтида тиббий кўриклардан ўтиб туришимиз лозим. Буни айниқса, аҳолига тушунтириш, уларнинг тиббий саводхонлигини ошириш, ўз саломатлиги учун қайғуришга ўргатиш учун тумандаги тиббий кўрикка муҳтож 17 070 нафар кишининг 1 963 нафари 28-30 май кунлари тор доирадаги вилоятдан жалб қилинган мутахассислар кўригидан ўтказилди. Шунингдек, туманда талаб қилинган 100 та ногиронлар аравачаси учун 114 миллион сўм вилоят молия бошқармасидан қўшимча маблағ ажратилди ва тўлиқ молиялаштирилди.\nСаховатпешалик халқимизга хос одат. Буни ижтимоий кўмакка муҳтожларга ёрдам бериш, уларни қўллаб-қувватлаш учун қилинаётган ишларда ҳам кўриш мумкин. Мисол учун, вилоят хотин-қизлар қўмитаси ва “Соғлом авлод учун” халқаро хайрия фонди ҳамкорлигида 985 нафар фуқаро тиббий кўрикдан ўтказилиб, 1 086 нафарига 60,4 миллион сўмлик дори-дармонлар, ёзги, қишги кийим кечаклар, рўзғор буюмлари, 18 та хонадонга 5 турдаги озиқ-овқат маҳсулотлари тарқатилди. Оилавий ажримлар масаласида ҳам йиғилиш ўтказилиб, 7 та оиланинг ажралишининг олди олингани эса шунча оила фарзандларининг тўкис оилада, ота-она меҳрига қониб ўсишларини таъминлади.\nБундан ташқари, биометрик паспорт олиш жараёнида ҳам амалий ишлар бажарилиб, кун давомида 256 нафар фуқарони паспорт алмаштиришлари учун ҳужжатлар расмийлаштирилди ва шундан 170 нафар фуқаро биометрик паспортга суратга туширилди. 64 нафар фуқаролиги бўлмаган шахсларнинг ҳужжатлари расмийлаштирилди. Вилоят ИИБ миграция ва фуқароликни расмийлаштириш бошқармасида ишчи гуруҳ ташкил этилиб, БИО мобиль қурилмаси билан биргаликда Шўрчи туманида 8 нафар ётиб қолган қария ва ногироннинг ҳужжатлари расмийлаштирилиб, яшаш хонадонларига бориб, биометрик паспорт олиш учун суратга туширилди.\nАлбатта, битта туманнинг ўзида шунча амалий иш қилинишининг ўзи эътирофга лойиқ. Чунки анча вақтдан бери шўрчиликларни қийнаб келаётган муаммолар ўз ечимини топди. Бу ҳам бўлса, давлатимиз раҳбарининг халқнинг яхши турмуш кечириши, давлатдан ва ҳаётдан рози бўлиб яшаши учун қилинаётган эзгу ҳаракатлар натижасидир. Энг муҳими, ўзгаришлар, бунёдкорликлар ҳали давом этади.\nКонфуцийнинг шундай гапи бор. “Мақсад йўли ўхшаш бўлмаган кишилар билан маслаҳатлашиб, кенгашиб бўлмайди.” Халқимизнинг мақсадлари эса давлат раҳбарининг ўйлари билан уйқаш. Ана шу муштаракликнинг ўзиёқ одамларни давлатга, давлатни халққа яқинлаштиради. Демак, бундай юртнинг эртаси ёруғ бўлишига шубҳа йўқ.\nОлдинги Халқ осойишталиги йўлида


АКШ-Туркия муносабатларининг истикболлари, Суриядаги Россия сиёсати. Жахон матбуоти шархи – КУН УЗ\nГлавная / Жахон / АКШ-Туркия муносабатларининг истикболлари, Суриядаги Россия сиёсати. Жахон матбуоти шархи\n28.03.2021\tЖахон Comments Off on АКШ-Туркия муносабатларининг истикболлари, Суриядаги Россия сиёсати. Жахон матбуоти шархи 381 Показы\nБайден маъмурияти даврида америка-турк муносабатлари кандай тус олади? Россиянинг Суриядаги сиёсати кандай окибатларга олиб келди? Жахон матбуоти рукнида шу хакда суз юритилади.\nТуркия – АКШ муносабатлари кандай тус олади?\nАКШ давлат котиби Энтони Блинкен Туркия ташки ишлар вазири Мавлут Човушугли билан яккама-якка учрашуви чогида Туркияни Россиянинг C-400 ракетага карши куролини сотиб олишдан воз кечишга чакирди, деб ёзади The Al-Monitor нашри. НАТО ташки ишлар вазирларининг Брюсселда утган учрашуви чогида АКШ давлат департаменти агарда Туркия рус ракетага карши C-400 курилмасини сотиб оладиган булса, бу Туркия тарафи учун иктисодий жазо чоралари кулланилишидан огох килди.\nНАТОнинг бошка аъзо мамлакатлари Туркиянинг рус мудофаа тизими куролларини сотиб олишига расмий Вашингтон утган даврда хеч кандай бир жазо курмай келганидан норози булиб келди ва расмий Вашингтон 2020 йилнинг 14 май санасида CAATCA дастурида назарда тутилган бандлар буйича Туркия мудофаа тизимига курол-ярог сотиб олиш билан шугулланадиган кумитага иктисодий жазо куллади.\nАнкара АКШнинг босимига карамасдан икки тараф уртасидаги мулокот чогида рус курол-яроги борасида уз сиёсатини узгартирмаслигига ишора килди. Учрашувдан сунг Туркия ташки ишлар вазири Мавлут Човушугли матбуот анжуманида C-400 тизими аллакачон сотиб олингани ва шартнома ёпилганини маълум килар экан, АКШ тарафи билан курол олди-сотдисини техник масалаларини урганиш билан шугулланадиган комиссия тузиш таклифини билдирди.\nКомиссия тузишнинг бош максади эса Туркия C-400 ракетага карши мудофаа тизими АКШ ва НАТО аъзо мамлакатларининг F-35 га хеч кандай тахдид эмаслигига хам ишонтиришдан иборат. Аммо расмий Вашингтон C-400 мудофаа тизимидан воз кечиш кераклигини билдирар экан, иктисодий жазо чоралари мукаррарлигини уктирди. Блинкен Туркия ташки ишлар вазирига Байден хукумати Туркиянинг номидан кабул килинган CAATCA дастури доирасида амал киладиган конунни татбик килмасликда чикиш кила олмаслигини хам маълум килди.\n2019 йилда Туркия F-35 учокларини сотиб олиш дастуридан чикариб юборилган ва бунга хам турк тарафининг C-400 ракетага карши мудофаа тизимини сотиб олишга интилишлари сабаб булганди. Окибатда Туркия Lockheed Martin собик рахбарини ёллаш оркали Туркияни F-35 дастурига кайтариш борасида лоббистлик харакатини ишга туширади.\nАнкара хозирда мавжуд вазиятни узгартириш мумкинлигига ишонч хосил килган холда, Афгонистон борасида тинчлик музокараларида пишанг булишга ва АКШни иктисодий жазо чораларини бекор килишга ундаши кулидан келишга ишонмокда.\nАКШ хукумати Туркиядан афгон хукумати ва Толибон харакати юкори мартабали амалдорлари уртасида АКШ ва Катарнинг воситачилигида Туркия худудида тинчлик музокаралар утказилишига ёрдам беришини илтимос килди. Бу эса уз навбатида АКШ хукуматига Афгонистондаги харбийларини олиб чикиб кетишга йул очган буларди. Аввалрок, Мавлут Човушугли музокаралар апрель ойида Истанбулда утказилишини билдирар экан, Туркия музокаралар иштирокчиларининг хар бири билан алохида учрашиши кераклигини ва бу музокара санасини белгилашга ёрдам бериши кераклигини хам маълум килади.\nТуркия тарафи эндиликда музокараларни май ойига кучиришга интилмокда. Бу билан турк хукумати C-400 борасида АКШдан кандайдир бир имтиёзга эга булишга, Жо Байденнинг арман геноцидининг 106 йиллик юбилейидаги чикишида арман геноцидини эътироф этишига тускинлик килиш ва Эрон билан куп миллиардли доллар кийматидаги савдо алокаларини йул куйиши ортидан иктисодий жазо кулланилган Halkbank’нинг суд жараёнида маълум бир ижобий узгаришлар килинишига эришмокчи. Хуллас, Туркия АКШга «Вашингтон у ёки бу шартни бажармаса Туркия тарафи Афгонистон борасида АКШга ёрдам бермайди» деган шартни куйишни истамокда. Бу эса АКШ ва Туркия муносабатларини жиддий синовлар кутаётганидан дарак. Шартлар эса АКШга ёкмаслиги хам табиий.\nСурияни очлик ва кашшоклик ёкасига олиб келган рус сиёсати\nРоссия БМТдаги таъсиридан айёрона фойдаланган холда Суриядаги вазиятни таранглаштиришга эришмокда, деб ёзади The Politico нашри. АКШ эса Россиянинг Суриядаги сиёсатига тускинлик килиш учун хали вактни бой бергани йук.\nСурия шимолида юзага келган кескин гуманитар инкироз замонавий жамиятлардаги йул тирбандлиги муаммосини эсга солади. Хар куни Туркия чегарасида минглаб озик-овкат, ичимлик суви, курилиш материаллари ва дори дармон ортилган юк машиналари Сурияга утиш учун турнакатор навбатга туради. Сурия худудига утиб олган юк машиналари аввало уз йуналишларини Боб ал-Хаво томон узгартиради. Бу худуд эса Суриядаги ички низолардан энг куп азият чеккан худудлардан бири саналади.\nБашар Ассад хукумати томонидан укка тутилган шахарда 4,5 миллион ахоли харобазорлар орасида кун кечирмокда. Юк машиналари келиши билан 4,5 миллион ахолига нажот хам келгандай. 2014 йилда БМТ Сурияга инсонпарварлик ёрдамини амалга оширишга киришганда, бу ёрдамни Туркия, Иордания ва Ирокнинг турт шахри оркали сурияликларга етказиб беришга тугри келган булса, хозирда БМТ ёрдами факат иккита утказиш пункти оркали амалга оширилмокда. 2020 йилнинг июль ойидан бошлаб эса факатгина битта утказиш пункти оркалигина инсонпарварлик ёрдами курсатилмокда. Коронавирус пандемиясининг кучайиши ортидан Боб ал-Хавода гуманитар инкироз авжига чикди. Инсонпарварлик ёрдамини етказишдаги тусиклар эса вазиятни янада ёмонлаштириб юборди. Сабаб эса Россия узининг БМТ хавфсизлик кенгашидаги вето куйиш хукукидан фойдаланган холда сурияликларга етказилишида мухим урин тутувчи каналларни ёпишга муваффак булаётганидир.\nАссад хукумати эса БМТнинг инсонпарварлик ёрдами аввало оддий ахолига эмас Ассад режимига карши курашаётган мухолифатга етказилмокда, деб иддао килмокда. Расмий Кремль Башар Ассадни узининг иттифокчиси сифатида санаркан, унинг хокимиятига соя солувчи кучлар очликдан азобланоб, жон берса кандай яхши.\nРус хукумати эса Суриядаги ахолига етказиладиган инсонпарварлик ёрдами олиб утиладиган Боб ал-Хавони хам ёпишга жазм килган. Ёз ойларида БМТ хавфсизлик кенгашининг навбатдаги мажлиси булиб утади. Агарда рус дипломатияси чегарани беркитиш хакида купрок овозга эга буладиган булса, у холда Боб ал-Хаво чегара пункти хам БМТ инсонпарварлик ёрдами учун ёпилади. Окибатлар эса дахшатли тус олиши эхтимол.\nУтган давр мобайнида Суриядаги инкироз борасида гарблик сиёсатчилар Кремлнинг найранглари олдида ип эшолмай келдилар. АКШнинг янги хукумати эса Суриядаги чукур ижтимоий инкирознинг олдини олиш учун сиёсий курашнинг янги раундига кай холда кириши мухим масала. Шундай экан, Жозеф Байден, АКШ давлат котиби Энтони Блинкен ва USAID ташкилот рахбари Саманта Пауэр рус сиёсатини узгартириш ва рус-хисоб китобларига зарба бериш учун фаол сиёсий курашга кириши талаб килинади. Бунинг учун эса АКШ хукумати Сурияга инсонпарварлик ёрдами курсатилишига тусик куйишга уринаётганларни яхшилаб аклини жойига киритиб куйиши керак булади.\n10 йилдан бери Сурияда давом этиб келаётган фукаролар уруши сурияликларни демократия хакидаги орзуларига маълум бир маънода бархам беришга, боз устига рус хукуматининг Башар Ассад хокимиятини иттифокчиси сифатида дастаклашга ва колаверса русларнинг Якин Шарк минтакасида бой берилган обрусини тиклаб олишларига имкон берган бир сиёсий вокеа булди.\nАссад режимини химоя килаётан руслар айни пайтда Эрондаги Ислом курикчилари инкилоби ва Россияда харакати такикка учраган Хизбуллох гурухи билан хам сиёсий алокалар урнатган. Шундай бир вазиятда Хитойнинг рус сиёсатининг Суриядаги интилишларини куллаб-кувватлаётгани хам вазиятни янада чигаллаштириб юборган. Рус ва хитойлик дипломатлар очик ойдин тарзда инсонпарварлик ёрдамини чеклашга каратилган тадбир бу энг аввало Гарбнинг Ассад режимига куйган иктисодий жазо чораларига жавоб демокда. Рус харбийлари эса сурияликларга босим утказган холда Сурияда Ассад режимидан бошка режим булмаслигини узининг харбий-хаво кучлари, кимёвий куроллари билан тушунтиришга уринмокда. Асад режимининг конли жиноятлари хакидаги тафсилотлар БМТ хужжатларида жамланаётган булсада, аммо рус тарафининг Суриядаги жиноятлари хакида аник бир далиллар мавжуд эмас.\n2014 йилда Суриядаги вазият узининг юкори чуккисига чиккан пайтда БМТнинг хавфсизлик кенгаши Дамашкка иктисодий жазо чоралари кулламасдан инсонпарварлик ёрдамини курсатишга овоз беради. Аммо Ассад режими БМТнинг мазкур карорига каршилик килади. Аммо БМТ хавфсизлик кенгаши инсонпарварлик ёрдамини курсатиш Суриянинг суверенитетига дахл килмаётганлигини билдириб, туртта чегара пунктини инсонпарварлик ёрдами курсатилиши учун очилишига рухсат беради. Хавфсизлик кенгаши эса бундай сиёсат миллионлаб сурияликларни очлик ва кашшокликдан химоялашда тугри кадам эканлигини маълум килади. Хозирда эса Суриядаги ижтимоий инкироз ута ачинарли ахволда колмокда.\nШундай экан АКШ хукумати БМТ хавфсизлик кенгашига аъзо мамлакатлар билан норасмий мулокотлар доирасида Аррия формуласи буйича Сурияга инсонпарварлик ёрдамини етказсих масаласини мухокама килади. Бундай учрашувларнинг утказилиши эса АКШ учун инсонпарварлик ёрдами етказиб берилиши айни вактда ута мухимлигини исботлаши ва инсонпарварлик ёрдами курсатишни блоклашга уринаётган давлатларни уз стратегиясини узгартиришга ундаши мумкин. Агарда АКШ Россиянинг хавфсизлик кенгашидаги вето куйиш хукукни енгиб утиб, рус каршилигини синдира олса Суриядаги миллионлаб тинч ахоли яна Эл Яруб, Боб ас-Салом каби чегара пунктлари оркали хам инсонпарварлик ёрдамини олишга муваффак булади.\nЖахонгир Эргашев тайёрлади\nПред. 24 мартдан жамоат жойларида тиббий никоблардан фойдаланиш буйича назорат кучайтирилди\nСледующая Янгийул шахри, Бука ва Шофиркон туманлари давлат солик инспекцияларига янги бошликлар тайинланди\nФото: KUN.UZ Шу йил 23 июнь куни кечкурун Карши шахри Ислом Каримов кучасидаги «Насаф-Травел» мехмонхонаси …


Роналду: Ким нима деса десин, футбол тарихида ўзимга ёрқин жой таъминладим » Ўзбекистон янгиликлари – Zamin.uz\n03-05-2016 | 22:24\nZAMIN.UZ / Спорт / 03 Май 2016 года296\n“Реал” жамоаси ҳужумчиси Криштиану Роналду футбол тарихидаги энг яхши футболчилардан бири бўлишини таъкидлади. Бу ҳақда "Uff.uz" хабар берди.“Одамларга ёқадими, йўқми, бундай қатъий назар футбол тарихига киришимга шубҳа қилмайман. Сонлар бунга далил бўла олади. Мен афсоналар қаторига кираман. Кимгадир бу ёқиши ёки ёқмаслиги мумкин.Ким нима деса, десин, ишончим комилки, футбол тарихида ўзимга ёрқин жой тъминлаб қўйганман”, – деди португалиялик футболчи.\nЎқишни тавсия қиламиз Карло Анчелотти: Криштиану Роналду яна энг яхши тўпурар бўлади\n16:59 / 08-09-2015


Наманганда аҳолига парранда боқиш бўйича ўқув курслари ташкил этилмоқда\nЖорий йилда Президентимиз томонларидан ўтказилган йиғилишда аҳолини озиқ-овқат, чорвачилик ва паррандачилик маҳсулотлари билан узлуксиз таъминлаш бўйича топшириқларига асосан, вилоятда хонаки товуқларни кооперация усулида боқишни кенгайтириш ҳамда Нуробод тумани тажрибаси асосида 28 та маҳаллалар паррандачиликга ихтисослаштирилмоқда.\nБугунги кунда Наманган вилоятида аҳоли хонадонларида парранда боқиш бўйича кўникмаларини шакллантириш учун мутахассислар томонидан жойларда ўқув курслари ташкил этилиб, уларни даромад топишга ўргатилмокда.\nШунингдек, бугун “Темир дафтар”га киритилган оилаларни доимий даромад манбаини яратиб, бандлигини таъминлаш ҳамда парранда боқиш сир саноатларини ўргатиш бўйича барча ҳудудларда ўқитиш курслари ташкил этилиб, жараёнлар семинар тарзда олиб борилмоқда.\nЎқув курсларида вилоятдаги паррандачилик билан шуғулланувчи йирик корхоналарнинг мутахассис ва ветернария ходимлари оилаларга парранда боқиш бўйича мастер-класс ўтказиб беришди. Семинарларда оилалар ўзларини қизиқтирган барча саволларга жавоб олмоқдалар.\nҲозирги кунда “Темир дафтар”да қолаётган 3 881 та оиланинг қизиқишлари ўрганилганда шундан 1 480 та оилалар паррандачилик орқали даромадлари шакллантириш ва бандлигини таъминлаш бўйича манзилли ишлар белгилаб олинган.